เรื่องร้องเรียน (ถนน,สะพาน,ต้นไม้) วันที่ 2022-11-10 15:33:14 — แขวงหัวหมาก เขตบางกะปิ กรุงเทพมหานคร
Green Corridor โครงการปลูกไม้เลื้อยแนวเสาทางด่วนเพื่อลดมลพิษ เมืองเฉิงตู ประเทศจีน

ปัญหามลพิษทางอากาศ เรียกได้ว่าเป็นปัญหาที่หลาย ๆ ประเทศต้องพบเจอ (ประเทศไทยก็เช่นกัน) โดยเฉพาะกับผู้คนที่อาศัยอยู่ในเมืองที่มีความแออัด มีการจารจรที่ติดขัด และมักจะมีพื้นที่สีเขียวเป็นส่วนน้อย

วิธีที่ง่ายที่สุดและยั่งยืนในการแก้ไขปัญหานี้ก็คือการปลูกต้นไม้ หรือเพิ่มพื้นที่สีเขียวในเมืองให้มากขึ้น ข้อมูลจากองค์การอนามัยโลกระบุว่า เมืองที่ดีควรมีพื้นที่สีเขียวเฉลี่ย 9 ตารางเมตรต่อคน ซึ่งก็ไม่ใช่ทุกเมืองในโลกที่สามารถจะทำแบบนี้ได้

แต่ที่เมืองเฉิงตู มลฑลเสฉวน ประเทศจีน ได้ริเริ่มโครงการ Green Corridor เป็นโปรเจ็กต์เพิ่มพื้นที่สีเขียวในเมือง โดยการนำไม้เลื้อยมาปลูกไว้ตามแนวทางด่วนและสะพานข้ามน้ำ กลายเป็นอุโมงค์สีเขียวที่ช่วยดักฝุ่น กรองอากาศเสียในเมือง และเพิ่มความสดชื่นมีชีวิตชีวาให้กับผู้ที่สัญจรไปมา

โครงการนี้ได้เริ่มขึ้นตั้งแต่เริ่มสร้างสะพานข้ามน้ำเมื่อปี 2013 โดยถนนเส้นนี้มีอุโมงค์สีเขียวที่ยาวถึง 28 กิโลเมตร และมีรถบัสสัญจรเป็นประจำทุกวัน เฉลี่ยเดินทางกันถึงวันละ 300,000 คนเลยทีเดียว

ไม้เลื้อยที่นำมาใช้ปลูกคือต้น บอสตัน ไอวี่ (Boston Ivy) เป็นไม้เลื้อยที่ขึ้นชื่อว่าสวยงามที่สุดในโลกชนิดหนึ่ง ลำต้นและก้านมีความแข็งแรงมากและขยายได้ไกล ตามธรรมชาติแล้ว บอสตัน ไอวี่เพียงต้นเดียวนั้นสามารถยาวได้ถึง 60 ฟุตเลยทีเดียว